open-index/open-wikipedia-markdown huggingface dataset:
תהליך ציפוי על ידי התזת אבקות מתכת הניתנות לשחיקה

**ציפוי על ידי התזת אבקות מתכת הניתנות לשחיקה** הוא תהליך לגימור פני שטח בחלקים העומדים בשחיקה כמו בוכנה וצילינדר במנוע.
## הקדמה
תהליך ציפוי זה משמש למילוי המרווח בין החלקים הנעים ומשמש כחומר איטום וסיכה בתחום רחב של טמפרטורות. יישום הציפוי מבוצע בהתזה והוא לא יקר וידידותי לסביבה. בתהליך הציפוי מכוסים פני השטח של הצילינדר בשכבת אבקת מתכת רכה יחסית החודרת למרקם החלק המעובד. לאחר ביצוע ההרכבה והפעלת המנוע נשחק חלק משכבת הציפוי ונוצרת התאמה גאומטרית בין שני החלקים.

### אבקת מתכת
בתהליכי הציפוי השונים יש שימוש באבקות של מתכות שונות המותאמות לתהליך.

### תהליכי הציפוי עם אבקות
ציפויים בהתזה קרה או חמה, ציפוי פלסמה, ציפוי אלקטרוליטי וכדומה.

### תכונות התהליך

ציפויי אבקה בהתזה מבוצעים על חלקים עם משטחי החלקה אשר יעברו עיבוד כאשר הם מחליקים על משטח נגדי. הציפוי פועל כשכבת הגנה שניתנת לליטוש כאשר היא באה במגע עם משטח אחר, כך שחומר הבסיס שמתחתיו מוגן ונשאר ללא פגע.

ציפויי האבקה מצמצמים את החיכוך ואת גודל המרווח בין משטחי החלקה במערכות מכניות. תהליך ציפוי זה משפר את היעילות של מדחסים, משאבות, מנועים, מפוחים וכו'. Tier 1 מדווח על יעילות מנוע מוגברת ועל איטום משופר במערכות הרוטור של המדחס.

ציפוי זה נותן למנוע תכונות משופרות, יעילות גבוהה יותר, רעש מופחת ועמידות גבוהה בשחיקה. התהליך מבוצע על פני השטח של הצילינדר, אשר יקבל את צורתו הסופית לאחר ההפעלה הראשונית של המנוע. ציפוי האבקה אינו משנה את מידות החלק ואינו מחייב תהליך עיבוד נוסף. ציפויים כאלה יכולים לשפר באופן דרמטי את היעילות בביצועי משאבות שמן. כמו כן, תהליך זה מאפשר להוזיל את עלויות הייצור על ידי שימוש בחלקים יצוקים במקום חלקים מעובדים בעיבוד שבבי. שיפור יעילות המנוע מאפשר להקטין את ממדי המנוע ואת משקלו.

התאמת ממדית וגאומטרית טובה יותר של הבוכנה והצילינדר משפרים את האיטום, העברת החום וניהול צריכת השמן.

ציפויי האבקה (APC) במערכת צילינדר ובוכנה מקדמים את הביצועים ואת חייהם של מערכות המנוע בשלוש דרכים עיקריות:
# ציפויי האבקה APC משפרים את התאמת הקוטר החיצוני של הבוכנה, לקוטרו הפנימי של הצילינדר. שיפור זה מאפשר לקבל שיכבה דקה ואחידה של שמן במשטח החיכוך שבין החלקים הנעים. וכתוצאה מכך מקטינים את ערכי החיכוך והשחיקה.
# התאמת בוכנה טובה יותר שומרת על טבעות בוכנה תואמות למשטח ההחלקה של הצילינדר ומתקבל שיפור איטום, שיפור במעבר החום, ובצריכת השמן.
# התאמת מידות הבוכנה וקדח הצילינדר מונעות רעידות ומאפשרות תנועה שקטה המונעת שחיקה ונזקים לפני השטח של רכיבי מערכת הצילינדר.

## סיכום
ציפויים אלה יכולים לשפר באופן דרמטי את היעילות במשאבות שמן או מנועים אחרים.

# על ידי שימוש ברכיבים פחות יקרים כמו "בית משאבה" מיוצר בתהליך מוזל והמוני כגון יציקה, במקום בעיבוד שבבי וגימור פני השטח מבוצע בציפוי.
# החלקים המרכיבים את המערכת יהיו עם  המאפשרות את הורדת עלויות הייצור.
# תהליך הציפוי על ידי אבקות בהתזה הוא תהליך פשוט וזול ומונע את הצורך לשימוש בתהליכי גימור יקרים כמו השחזה.
# שיפור היעילות בביצועי המשאבה מאפשר את הקטנת ממדי המערכת והוזלת המשאבה.

## הערות שוליים

קטגוריה:הנדסת מכונות
קטגוריה:מנועים
קטגוריה:הנדסת תעשייה
קטגוריה:תהליכי ייצור
קטגוריה:טכנולוגיה
קטגוריה:ייצור
קטגוריה:מכונות
קטגוריה:עיבוד מכני
קטגוריה:אבקות
הפסקה (מוזיקה)

במוזיקה, קיימים סימנים של תיווי מוזיקלי  אשר מעידים על **הפסקה** (כלומר, על העדר צליל).

כל סימן הוא בעל צורה ייחודית אשר מעידה על אורכה של ההפסקה.

אורכי ההפסקות, בדומה למקצב ולאורכי הצלילים, נכתבים בצורה של שברים מתמטיים בנוסף לשמות שלהן.

ההפסקות מקבילות לצלילים מבחינת אורכיהם: לדוגמה, הפסקה של רבע היא המקבילה של צליל באורך רבע, וכדומה.

**סימני ההפסקות בעלות חלוקה פנימית זוגית ואורכיהן:**

הפסקות בעלות חלוקה פנימית זוגית ואורכיהן

**הערות:**
* להפסקה של רבע ישנם שני סימנים: אחד שבו משתמשים כיום, והשני ששייך למוזיקה מן העבר ולמוזיקה קלאסית צרפתית.
* ההפסקות של שני השלמים וארבעה השלמים הן הפסקות מן העבר, אשר כיום לא משתמשים בהן.

ממוזער|הפסקות בעלות חלוקה פנימית אי-זוגית ואורכיהן. מלמעלה למטה: שלם מנוקד (1.5), חצי מנוקד (4\3), רבע מנוקד (8\3), שמינית מנוקדת (16\3), חלק 16 מנוקד (32\3)

ממוזער|הפסקות מרובות בשיטת הכתיבה הישנה

## כתיבה של הפסקות בעלות חלוקה פנימית אי-זוגית ואורכיהן

כתיבה של הפסקות בעלות חלוקה פנימית אי-זוגית דומה לכתיבתם של צלילים בעלי חלוקה פנימית אי-זוגית: על ידי הוספת נקודה .

הנקודה מוסיפה כמחצית מאורכה של ההפסקה, וכך ניתן לתאר הפסקות במשקלים בבעלי חלוקה פנימית אי-זוגית כמו 4\3, 8\6 ו-8\9.

## כתיבה של מספר רב של הפסקות

בתפקידים כליים ואחרים, לרוב קיים מצב בו ישנן שתי תיבות רצופות או יותר של הפסקה (או באנגלית multiple bar rest).

כיום ישנן מספר דרכים לכתוב זאת. לדוגמה, כל הדוגמאות הבאות מציינות הפסקה של כ-7 תיבות רצופות.


Multirests H-bars.png|
Multirests narrow H-bars.png|
Multirests Blank.png|
Multirests Old style.png|


בעבר, כתיבת מספר תיבות הפסקה הייתה מבוססת על כתיבת ההפסקות של שלם, שני שלמים (ברווה) וארבעה שלמים (לונגה).

## קישורים חיצוניים

קטגוריה:תאוריית המוזיקה
קטגוריה:קצב
אלכסייבסקי (נפה, מוסקבה)

**נפת אלכסייבסקי** (ברוסית: **Алексеевский район**) היא נפה במחוז הצפון-מזרחי של העיר הפדרלית מוסקבה שברוסיה. שטחה הוא 5.29 קמ"ר ואוכלוסייתה מונה 80,634 תושבים (2020).

## אתרים ראויים לציון
* מלון קוסמוס
* פסל של שארל דה גול
* מקדש אייקון התיכווין של אם האלוהים באלכסייבסקי
* כנסיית השילוש נותן החיים בבית העלמין פיאטניצקי
* תחנות מטרו ודנ"ח ואלכסייבסקאיה של הקו קלוז'סקו-ריז'סקאיה

## קישורים חיצוניים

* 

קטגוריה:מוסקבה: נפות
כוונה להרוג

**כוונה להרוג** (באנגלית: **Intent to Kill**) הוא סרט אפל בריטי משנת 1958, הסרט מבוסס על רומן באותו שם מאת הסופר האירי בריאן מור .

הסרט צולם במונטריאול והכיל קאסט בינלאומי של שחקנים אירופאים ואמריקאים.

## עלילה
חואן מנדה, נשיא מדינה בדרום אמריקה אשר שרד ניסיון התנקשות בחייו, עובר למונטריאול על מנת לעבור טיפול רפואי עבור קריש דם קטלני שהוא עלול לעבור. אויביו הפוליטיים שומעים על מקום הימצאו ומעסיקים שלושה רוצחים שכירים מהעיר על מנת להשלים את משימת ההתנקשות. פרנסיסקו, העוזר של מנדה הנמצא איתו בעיר שותף אף הוא בתוכנית ההתנקשות, בעוד שהוא במסווה עוזרו ואיש סודו בוא מעביר מידע אודותיו לרוצחים, בנוסף לכך פרנסיסקו גם חושק בקרלה, אשתו של מנדה.

בינתיים בוב מקלורין (ריצ'רד טוד), רופא מנתח בריטי המתגורר בקנדה נתון תחת הלחץ של אשתו מרגרט (קייטי בויל), המעוניינת לעזוב את קנדה ולחזור ללונדון על מנת שייפתח שם מרפאה פרטית לרפואה פלסטית בה ירוויח יותר כסף. מרגרט טוענת שהיא יודעת על הרומן שבעלה ניהל את עם ננסי פרגוסון, המנתחת שעובדת עימו והיא מאיימת לפרסם דבר זה בציבור, על אף שזהו בדיה והרומן לא התקיים. הדאגות של בוב בחייו גורמות לו לאבד את הריכוז בעבודה במהלך שהוא מנתח את מנדה והוא כמעט עושה טעות פטאלית, אך לבסוף הניתוח מושלם בהצלחה.

כשמנדה מתאושש מהניתוח הוא מרגיש שקרלה אינה מגלה עניין בו ולא עושה מאמצים לבקר אותו, הוא גם מתחיל לחדוש בכוונותיו של פרנסיסקו, מסיבות אלה הוא דורש לעבור לחדר אחר בבית חולים.

הרוצחים השכירים מגיעים לחדר שהם חושבים שנמצא בו מנדה והם מגלים שהם הרגו אדם אחר חף מפשע, בוב, ננסי והמשטרה סבורים כי ההרוג זוהה בטעות כמנדה והם מצמידים לו שמירה צמודה 24 שעות ביממה עד שישתחרר מבית החולים. חבורת הרוצחים הנחושים לקבל את השכר תמורת העבודה שהם צריכים לבצע מתחילים להתנהל בפזיזות ובחוסר זהירות המובילה לעימות בבית החולים, בעימותים נורה ירייה ובוב נקלע באמצע, בוב מתעמת עם אחד המתנקשים ושניהם נופלים דרך החלון.

## קישורים חיצוניים

קטגוריה:סרטי 1958
קטגוריה:סרטים בריטיים מבוססי ספרים
קטגוריה:סרטי שחור-לבן בריטיים
קטגוריה:סרטי מתח בריטיים
מייק דין

**מייקל ג'ורג' דין** (באנגלית: **Michael George Dean**; נולד ב-1 במרץ 1965) הוא מפיק מוזיקלי, טכנאי קול, פזמונאי ורב-נגן אמריקאי.

## קריירה
מייק דין החל לשתף פעולה עם אמנים רבים מטקסס, בהם הזמרת האמריקאית סלינה, עבורה שימש דין כמנהל מוזיקלי ומפיק. דין התפרסם לראשונה בעקבות פועלו בסצנת ההיפ הופ הדרומית בשנות התשעים, בעיקר מהפקת שירים לאמנים מחברת התקליטים ראפ-א-לוט רקורדס .

דין שימש כמפיק מוזיקלי וטכנאי מיקס עבור אמנים רבים בסצנת ההיפ הופ האמריקאית, והתפרסם בעיקר בזכות עבודתו עם הראפר האמריקאי קניה וסט. בתחילה, שימש כטכנאי מיקס לאלבום הבכורה של וסט, *[[The College Dropout]]*, ובהמשך הפיק יחד עם וסט את אלבומו המשותף של וסט יחד עם ג'יי-זי, *[[Watch the Throne]]*, את אלבומו השביעי, *[[The Life of Pablo]]*, ושאר אלבומיו הבאים.

בשנת 2017 הקים את חברת התקליטים M.W.A. בשנת 2020 הוציא את האלבום האינסטרומנטלי *4:20*.

## דיסקוגרפיה
### אלבומי אולפן
* 2020: *4:20*

## פרסים ומועמדויות

## קישורים חיצוניים

## הערות שוליים

קטגוריה:אמריקאים ילידי טקסס
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מפיקים מוזיקליים אמריקאים
קטגוריה:פזמונאים אמריקאים
קטגוריה:רב-נגנים
קטגוריה:זוכי פרס גראמי
קטגוריה:מפיקי היפ הופ אמריקאים
קטגוריה:טכנאי קול אמריקאים
קטגוריה:אמריקאים שנולדו ב-1965
דנילובסקי (נפה)

**נפת דנילובסקי** (ברוסית: **Даниловский район**) היא נפה במחוז הדרומי של העיר הפדרלית מוסקבה שברוסיה. שטחה 12.596 קמ"ר ואוכלוסייתה מונה 95,013 תושבים (2020).

חלק נכבד ממנה אוכלס על ידי מפעלי תעשייה, הגדול שבהם הוא זיל, שכיום אינו פועל. זו הנפה היחידה במוסקבה השוכנת על שתי גדות נהר מוסקבה.

## אתרים ראויים לציון
* אצטדיון אדוארד סטרלצוב
* צסק"א ארנה
* מנזר סימינוב
* מטבעת מוסקבה
* שוק דנילובסקי 
* מתחם מגורים זילרט
* מוזיאון זילרט 
* פארק טיופלווה רושצ'ה  
* טכנופארק Nagatino i-Land  
* קניון ריביירה
* קניון מגפוליס
* תחנת המטרו אבטוזאבודסקאיה

## קישורים חיצוניים

* 

קטגוריה:מוסקבה: נפות
Live at Montreux 2012

***Live at Montreux 2012*** הוא אלבום הופעה של הזמרת-יוצרת הקנדית אלניס מוריסט. אלבום ההופעה יצא לאור ב-22 באפריל 2013 ומתעד את הופעתה של הזמרת בפסטיבל Montreux Jazz אשר נעשתה כחלק מסיבוב ההופעות "Guardian Angel Tour".

בנוסף ל-DVD שתיעד את ההופעה, צורף גם תקליטור שהכיל את כל הביצועים לשירים בגרסת אודיו.

## רשימת רצועות
### DVD
#"I Remain" 
#"Woman Down"
#"All I Really Want"
#"You Learn"
#"Guardian"
#"Flinch"
#"Forgiven"*
#"Hands Clean"
#"I Remain" (Segue 2)
#"Citizen of the Planet"
#"Ironic"
#"Havoc"
#"Head Over Feet"
#"Versions of Violence"
#"I Remain" (Segue 3)
#"You Oughta Know"
#"Numb"
#"Hand in My Pocket"
#"Uninvited"
#"Thank U"

### דיסק
#"I Remain"
#"Woman Down"
#"All I Really Want"
#"You Learn"
#"Guardian"
#"Flinch"
#"Hands Clean"
#"Ironic"
#"Havoc"
#"Head Over Feet"
#"Versions of Violence"
#"You Oughta Know"
#"Numb"
#"Hand in My Pocket"
#"Thank U"

## קישורים חיצוניים

## הערות שוליים

קטגוריה:אלבומי וידאו מ-2013
קטגוריה:אלבומי אלאניס מוריסט
קטגוריה:אלבומי הופעה באנגלית
קטגוריה:אלבומי רוק אלטרנטיבי
קטגוריה:אלבומי חברת מאבריק רקורדס
ביהרנאג'באיום

**ביהרנאג'באיום** (בהונגרית: **Biharnagybajom**. בעבר: נאג'-באיום ובפי היהודים גם רק "באיום" או "באיאם") הוא כפר במחוז היידו-ביהר בהונגריה, 55 ק"מ מדברצן, שבו התקיימה עד השואה קהילה יהודית.

## היסטוריה
קיים אזכור למקום החל משנת 1215. בתחילה, היו במקום שני כפרים שונים, אחד מהם נהרס על ידי הטטרים והטורקים. במאה ה-14 הועברו אדמות הכפר לידיים חדשות, ובעקבות כך עבר צמיחה משמעותית, עד שבשנת 1552 קיבל מעמד של עיירת שוק מידי פרדיננד הראשון.

ביהרנאג'באיום היה היישוב הראשון בהונגריה שהצטרף לנצרות הפרוטסטנטית, על ידי הכומר המקומי מתיאש נוגראדי .

חלק ממוסדות השלטון של מחוז ביהור שכנו בביהרנאג'באיום. תושבי הכפר עסקו באופן מסורתי באריגה. חוזה טריאנון ניתק את הקשרים בין ביהרנאג'באיום לבין אוראדיה, שסופחה לרומניה, ופגע קשות בכלכלת הכפר.

בשנת 1941 מנתה אוכלוסיית הכפר 4725 תושבים. בשנות החמישים החלו להתבצע קידוחי נפט באזור, שהגבירו את התיעוש בכפר, אך תוך זמן קצר מגמת התיעוש נבלמה.

נכון לשנת 2015, חיים בכפר כ־2824 נפש. כ-96% מהם הונגרים והיתר צוענים.

## קהילה יהודית
יהודים החלו לשבת בביהרנאג'באיום בתחילת המאה ה-19, רובם סוחרים ומיעוטם בעלי מלאכות זעירות וחקלאים. "חדר" נוסד במקום בשנת 1816. בשנת 1826 התארגנה הקהילה באופן רשמי, אך הייתה כפופה לקהילת גרוסווראדיין (אורדאה). ב-1848 (ה'תר"ח) נוסדה ישיבה במקום ונתמנה רב, וב-1885 הפכה רשמית לקהילה עצמאית. בשנת 1880 מנתה הקהילה 208 נפש. בשנת 1930 מנתה הקהילה 144 נפש. במפקד הקהילות בהונגריה שנערך ב-1944, מנתה הקהילה 98 איש, מהם 20 משלמי מיסים.

### בשואה
עם פרסום חוקי הגזע בשנת 1938 נפגעה קשות פרנסתם של יהודי העיירה. יהודים רבים גויסו לעבודות כפייה. יהודים ראשונים נשלחו לאושוויץ באפריל 1944, אך רוב הקהילה גורשה לגטו באורדאה במאי, ומשם נשלחה לאושוויץ בתחילת יוני. יהודים לא שבו לביהרנאג'באוים אחרי המלחמה. נכון לשנת 2009, בית הקברות היהודי בכפר מוזנח.

### רבנים
בסביבות שנת ה'תר"ה (1844/1845) החל לכהן כרב בביהרנאג'באיום הרב יעקב גוטליב מטוקאי, שכיהן לפני כן כרבה של חוסט. כיהן בביהרנאג'יבאיום עד לפטירתו בשנת ה'תר"ך 1860.

הרב שמואל זאב הלוי יונגרייז (בנו של הרב אשר אנשל יונגרייז) כיהן עד לפטירתו בשנת ה'תרס"ט (1909/1910) מיד לאחריו ועד שנת 1918, כיהן כרב העיירה הרב מנחם סופר (לימים רבה של טרגו מורש), בעל שו"ת "מנחם משיב".

משנת 1926, אלול ה'תרפ"ו ועד השואה כיהן כרב המקום הרב נפתלי בריסק (בן הרב נתן צבי בריסק, אב בית דין מאג'ארטשעקע, חתן הרב מנחם מנדל שיק אב בית דין סיקסו ואחיין הרב חיים צבי אהרנרייך אב"ד מאד). נספה באושוויץ.

### בתרבות
קהילת יהודי ביהרנאג'באיום התפרסמה בעקבות ספרו של הרב חיים סבתו "בואי הרוח", שם מספר אדון פרקש כיצד כילד יתום נשלח מעירו היידובסרמן והפך לשוליית אופה בביהרנאג'יבאיום:

הווי החיים היהודים בעיירה מתואר בספר. בין השאר נכתב שם כך:

## נולדו כאן
* **[[אנדרה לאזאר באיומי]]** (במקורי **אנדראש איבאן לאזאר***,* André Lazar ביצירותיו בצרפתית, בהונגרית: **Bajomi Lázár Endre**; ביהרנאג'באיום, 19 באוגוסט 1914 – בודפשט, 17 במאי 1987), היה סופר יהודי-הונגרי, מתרגם ספרותי, עורך, היסטוריון ספרותי.

## לקריאה נוספת
* שלמה שפיצר, **קהילות הונגריה**, עמ' 88.

## קישורים חיצוניים

* 
* הערך ביהרנאג'באיום באנציקלופדיה של החיים היהודים לפי השואה ובמהלכה (באנגלית).
* ביהרנאג'באיום, באתר המרכז העולמי לגנאלוגיה יהודית (באנגלית).

## הערות שוליים

קטגוריה:הונגריה: כפרים
קטגוריה:הונגריה: עיירות יהודיות
קטגוריה:קהילות יהודיות שהושמדו בשואה
קטגוריה:קהילות יהודיות בהונגריה
ג'ים בארנס

**ולווט ג'יימס "ג'ים" בארנס** (באנגלית: **Velvet James "Jim" Barnes**; 13 באפריל 1941 – 14 בספטמבר 2002) היה כדורסלן אמריקאי, אשר שיחק בליגת ה-NBA בין השנים 1964–1970, לאחר שנבחר בבחירה הראשונה של דראפט ה-NBA 1964. בעונת  זכה באליפות ה-NBA כשחקן בוסטון סלטיקס, ולאורך 7 עונותיו בליגה רשם ממוצעים כוללים של 8.8 נקודות ו-6.5 ריבאונדים למשחק. נודע בכינוי "**Bad News**".

## ביוגרפיה וקריירה
בארנס נולד וגדל בעיר טאקרמן שבארקנסו, ובין השנים 1960–1962 למד במכללת קמרון אשר בלוטון, אוקלהומה. בשנת 1962 עבר ללמוד במכללת טקסס המערבית (כיום "אוניברסיטת טקסס באל פאסו"), על מנת לשחק בקבוצת הכדורסל שלה תחת המאמן דון הסקינס, חבר היכל התהילה של הכדורסל. בעונתו הראשונה בקבוצה קלע 18.9 נקודות ואסף 16.5 ריבאונדים בממוצע למשחק, והוביל את ה"מיינרס" להעפלתם הראשונה אי פעם לטורניר אליפות המכללות. בעונה העוקבת שיפר את תפוקתו ל-29.1 נקודות ו-19.2 ריבאונדים למשחק, והוליך את קבוצתו לשלב שמינית גמר טורניר המכללות, לאחר שקלע 42 נקודות בניצחון מול אוניברסיטת טקסס A&M.

## נבחרת ארצות הברית
בסיום לימודיו האקדמיים השתתף באולימפיאדת טוקיו (1964) כשחקן נבחרת ארצות הברית בכדורסל, אשר ניצחה בכל תשעת משחקיה בהפרש ממוצע של כ-30 נקודות וזכתה במדליית הזהב. לאורך הטורניר היה בארנס הקלעי החמישי של נבחרתו, עם ממוצע של 8.5 נקודות למשחק

## קריירת משחק מקצועית
בדראפט ה-NBA 1964 נבחר בארנס בבחירה הראשונה, על ידי ניו יורק ניקס. בעונתו הראשונה בקבוצה קלע 15.5 נקודות ואסף 9.7 ריבאונדים בממוצע למשחק, ובסיומה נבחר לחמישיית הרוקיז של העונה.

לאחר 7 משחקים בעונת  הועבר עם ג'וני גרין וג'וני איגן בטרייד לבולטימור בולטס, תמורת וולט בלאמי. עד לסיום אותה עונה קלע 12.1 נקודות בממוצע למשחק עבור הבולטס.

בספטמבר 1966 נשלח בטרייד ללוס אנג'לס לייקרס, בינואר 1968 הועבר לשיקגו בולס, ובדצמבר 1968 נמכר לבוסטון סלטיקס. באותה עונה, , זכו הסלטיקס באליפות ה-NBA, אולם בארנס עצמו לא שותף כלל לאורך הפלייאוף, בשל פציעה. בעונת  חזר לשחק עבור הבולטס, אך שותף ב-11 משחקים בלבד, בטרם פרש ממשחק.

ב-14 בספטמבר 2002 נפטר בארנס כתוצאה משבץ מוחי, בגיל 61.

## קישורים חיצוניים

## הערות שוליים

קטגוריה:אמריקאים ילידי ארקנסו
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:ארקנסו: כדורסלנים
קטגוריה:כדורסלני אוניברסיטת טקסס באל פאסו
קטגוריה:בחירות דראפט של ניו יורק ניקס
קטגוריה:כדורסלני ניו יורק ניקס
קטגוריה:כדורסלני בולטימור בולטס (1963–1973)
קטגוריה:כדורסלני לוס אנג'לס לייקרס
קטגוריה:כדורסלני שיקגו בולס
קטגוריה:כדורסלני בוסטון סלטיקס
קטגוריה:כדורסלני נבחרת ארצות הברית
קטגוריה:כדורסלנים באולימפיאדת טוקיו (1964)
קטגוריה:אלופים אולימפיים אמריקאים: כדורסל
קטגוריה:אמריקאים שנולדו ב-1941
קטגוריה:אמריקאים שנפטרו ב-2002
עמיחי רדזינר

**עמיחי רדזינר** (נולד ב-3 ביוני 1969) הוא פרופסור מן המניין בפקולטה למשפטים באוניברסיטת בר-אילן, החוקר את תחום המשפט התלמודי וההלכה המודרנית, ואת ההיסטוריה של המשפט בארץ ישראל במאה העשרים.

## ביוגרפיה
רדזינר נולד בתל אביב ולמד בישיבת אור עציון. לאחר לימודיו בישיבה פנה ללימודי תלמוד ומשפטים באוניברסיטת בר-אילן. עם סיום התואר הראשון ב-1996 החל רדזינר ללמד במרכז האקדמי שערי משפט בהוד השרון. במקביל החל בלימודים במסלול ישיר לתואר דוקטור באוניברסיטת בר-אילן. עבודת הדוקטורט של רדזינר עסקה ביסודות דיני קנסות במשפט התלמודי, והונחתה על ידי פרופסור ברכיהו ליפשיץ ופרופסור ידידיה צבי שטרן. העבודה זכתה בפרס הרקטור לעבודות מצטיינות לתואר שלישי (תש"ס) ויצאה לאור כספר בשנת 2014. לאחר סיום הדוקטורט, החל לעבוד כחוקר בנושאי דת ומדינה במכון הישראלי לדמוקרטיה, וכמרצה במחלקות לתלמוד ומשפטים באוניברסיטה.

בשנת 2011 מונה כפרופסור חבר. בשנת 2012 כיהן כפרופסור אורח בבית הספר למשפטים ע"ש דדמאן באוניברסיטת SMU  שבדאלאס, טקסס. בשנת 2014 כיהן כחוקר אורח בבית הספר למשפטים ע"ש אוסגוד באוניברסיטת יורק שבטורונטו. בשנת 2015 היה עמית מחקר בפקולטה למדעי היהדות שבאוניברסיטת הרווארד, ובשנת 2018 מונה כפרופסור מן המניין באוניברסיטת בר-אילן.

רדזינר ערך במשותף עם יעקב חבה קובץ מאמרים על ההליך הדיוני של המשפט העברי. עוד ערך במשותף עם צבי זוהר ואלימלך וסטרייך קובץ מאמרים על משנת הרב עוזיאל.

מאז 2003 משמש רדזינר כעורך הראשי של כתב העת "הדין והדיין" - פסקי דין רבניים בנושאי משפחה, היוצא אחת לארבעה חודשים בהוצאת מרכז רקמן לקידום מעמד האישה.

## קישורים חיצוניים
* 

## הערות שוליים

קטגוריה:בוגרי ישיבת אור עציון
קטגוריה:בוגרי אוניברסיטת בר-אילן: משפטים
קטגוריה:בעלי תואר דוקטור מאוניברסיטת בר-אילן
קטגוריה:סגל אוניברסיטת בר-אילן: משפטים
קטגוריה:ישראלים שנולדו ב-1969
אנדרטת המתנדבים העברים ליחידות הצבא הבריטי במלחמות העולם

**אנדרטת המתנדבים העברים ליחידות הצבא הבריטי במלחמות העולם** ניצבת ביער ההתנדבות שליד מושב משמר איילון, בשפלת יהודה.

## האנדרטה
האנדרטה הצנועה ממוקמת בקרחת היער. היא במת בטון ואבן מוגבהת, שאליה מעפילות מדרגות ולצידן שלט המכריז על שם היער והאנדרטה. מעקה בטון נמוך מקיף את הרחבה וחלקו שמול המדרגות הוא מוגבה. בחלקו העליון המרכזי, הבולט ביותר, נצבע דגל ישראל. מתחת לדגל ומשני עבריו קבועות במעקה לוחיות קרמיקה המציגות את סמלי החילות והיחידות של הכוחות המזוינים הבריטים, שבהם שירתו המתנדבים העברים במלחמת העולם הראשונה ובמלחמת העולם השנייה. סמלי היחידות המוצגים באנדרטה היו עשויים בעבר ממתכת.

הסמלים המוצגים הם של החילות והיחידות הבאים:
* במרכז המעקה - גדוד נהגי הפרדות, הרגימנט הארץ-ישראלי, החטיבה היהודית הלוחמת, יחידת הקומנדו ה-51, גדודי קלעי המלך ה-38, ה-39 וה-40, החיל הכללי. לצידם מוצג סמל קרן קיימת לישראל
* מימין - חיל ההספקה, חיל החפרים, הצי המלכותי, חיל התותחנים, הצנחנים, הגדוד הראשון ליהודה
* משמאל - חיל התובלה, חיל החימוש, חיל הקשר, חיל העזר לנשים, חיל הרפואה, חיל המשטרה הצבאית.

האנדרטה הוקמה על ידי קרן קיימת לישראל ונחנכה בשנת 1976.

## קישורים חיצוניים

* 

מתנדבים העברים ליחידות הצבא הבריטי במלחמות העולם
מתנדבים העברים ליחידות הצבא הבריטי במלחמות העולם
מתנדבים העברים ליחידות הצבא הבריטי במלחמות העולם
מתנדבים העברים ליחידות הצבא הבריטי במלחמות העולם
קטגוריה:מתנדבי היישוב
קטגוריה:מועצה אזורית גזר
קטגוריה:הגדודים העבריים
קטגוריה:ישראל: הנצחת חיילים יהודים בצבאות זרים
ITunes Originals – Alanis Morissette

***ITunes Originals – Alanis Morissette*** הוא אלבום אוסף של הזמרת האמריקאית אלאניס מוריסט ב-15 ביוני 2004 בלעדית בחנות הדיגיטלית אייטונס. האלבום כולל סך הכל 21 רצועות כאשר חלק מהם הם קטעים בהם מוריסט מדברת על השירים שלה וחלק מהם הם ביצועים חיים לחלק מהשירים שלה.

אלבום האוסף יצא במסגרת סדרת אלבומי האייטונס הידועה, *[[iTunes Originals]]*.

## רשימת רצועות
# Introduction" - 1:42"
# Thoughts About "You Oughta Know" - 0:52
# You Oughta Know"- 4:09"
# The Motivation Behind Writing "Everything" - 2:37
# Everything" (iTunes Originals version) - 4:34"
# How the Inspiration Behind "Everything" is similar to "Head over Feet" - 0:46
# Head over Feet" (iTunes Originals version) - 4:20"
# The Most Ironic Thing About "Ironic" - 0:51
# Ironic" (iTunes Originals version) - 3:55"
# How to Ruin Your Life in "Eight Easy Steps" - 0:37
# Eight Easy Steps"- 2:50"
# "Thank U" Is a "Prayer" - 0:54"
# Thank U" (iTunes Originals version) - 4:36"
# Finding Excuses" - 0:45"
# Excuses" (iTunes Originals version) - 3:56"
# The Therapy Behind Hands Clean" - 0:55"
# Hands Clean" (iTunes Originals version) - 4:44"
# The Most gratifying Moments for Me" - 0:48"
# Utopia" - 4:58"
# Why the Album Is Called "So-Called Chaos" - 1:15"
# Out Is Through" - 3:52"

## קישורים חיצוניים

## הערות שוליים

קטגוריה:אלבומי אלאניס מוריסט
קטגוריה:iTunes Originals
קטגוריה:אלבומי אוסף באנגלית
קטגוריה:אלבומי חברת מאבריק רקורדס
הר בראון (ניו סאות' ויילס)

**הר בראון** (באנגלית: **Brown Mountain**) הוא הר ברכס קיבייאן, המהווה חלק מהרכס המחלק הגדול, במדינת ניו סאות' ויילס, שבאוסטרליה.

## גאוגרפיה
גובהו של ההר 1,243 מטרים מעל פני הים.

ההר ממוקם 13 קילומטרים מהכפר נימיטייבל (Nimmitabel), 17 קילומטרים מהכפר במובקה (Bemboka), ו-34 קילומטרים מהכפר קנדלו (Candelo).

### הר בראון הקטן

בסמוך להר בראון מצוי "**הר בראון הקטן**" (באנגלית: **Little Brown Mountain**).

גובהו של הר בראון הקטן הוא 514 מטרים מעל פני הים.

הר בראון הקטן ממוקם 4.47 קילומטרים מהכפר במבוקה.

## תיירות

הר בראון מצוי בתוך שמורת טבע שנועדה להגן על הפרחים באזור, וכן ההר הוא אזור נופש ופנאי.

בסביבת ההר מצוי אתר מחנאות.

אורכו של מסלול הטיפוס המוביל לפסגת ההר 10.67 קילומטרים, בהם מעפיל המטפס הפרש גבהים של 784 מטרים, בשיפוע ממוצע של 7.4%; המסלול נחשב למסלול ה-2,497 הכי טוב בעולם.

## קישורים חיצוניים
* הר בראון באתר ממשלת אוסטרליה
* מפת אזור הר בראון
* מפת שמורת הטבע של הר בראון
* מידע על מחנאות באזור הר בראון
* מידע על טיפוס הרים בהר בראון
* 

## הערות שוליים

בראון
Gotta Have It

**Gotta Have It** הוא סינגל שהוקלט על ידי הראפרים האמריקאים ג'יי זי וקניה וסט, מתוך אלבומם המשותף, Watch the Throne. השיר יצא לאור ב-6 בדצמבר 2011, על ידי חברות התקליטים רוק-א-פלה רקורדס, רוק ניישן ודאף ג'אם, כסינגל השישי מתוך האלבום.

## רקע וכתיבה
ג'יי זי וקניה וסט שיתפו פעולה במספר רב של רצועות, בהם הסינגלים "Monster", "Swagga Like This" ו-"Run This Town". בשנת 2010 החלו בהפקה והקלטות יחד עבור אלבום חדש, בשם Watch the Throne. השיר, שנכלל בתוך האלבום, הופק על ידי צמד המפיקים הנפטונז, תוך עזרתו של וסט. השיר דוגם בתוכו שלושה שירים של זמר הסול האמריקאי ג'יימס בראון; "Don't Tell a Lie About Me and I Won't Tell the Truth About You", "People Get Up and Drive Your Funky Soul" ו-"My Thang", ומכיל בתוכו מלודיית חליל מזרחית. על פי דיווחים, הפקת השיר הייתה יקרה מאוד. השיר יצא לאור כסינגל השישי של האלבום בארצות הברית, תוך שנשלח אל הרדיו האורבני ב-6 בדצמבר 2011, וגם לרדיו הקצבי ב-31 בינואר 2012. את השיר ביצעו וסט וג'יי זי בסיבוב ההופעות שלהם, הנושא את שם האלבום.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי ג'יי-זי
קטגוריה:שירי קניה וסט
קטגוריה:שירים באנגלית
קטגוריה:שירים שנכתבו על ידי קניה וסט
קטגוריה:שירים שנכתבו על ידי פארל ויליאמס
קטגוריה:סינגלים בהוצאת רוק-א-פלה רקורדס
מחוז קקאטה

**קקאטה** (בגרינלנדית: **Qeqqata**) הוא אחד מחמשת מחוזות גרינלנד, שטח המחוז כ-115,500 קמ"ר והוא המחוז השלישי בשטחו בגרינלנד; כמו כן כמות האוכלוסייה במחוז מדורגת במקום השלישי במחוזות גרינלנד ומונה כ-9,378 תושבים, רובם מרוכזים בערים מאניצוק וסיסימיוט שהיא העיר הגדולה במחוז ובירתו והעיר השנייה בגודלה בגרינלנד;

המחוז הוקם ב־1 בינואר 2009 באיחוד של שני מחוזות הנושאים את שמות הערים סיסימיוט ומאנטסוק כחלק מרפורמה שחילקה מחדש את מחוזות גרינלנד ממספר מחוזות הנושאים את שם היישוב הגדול ביותר בהם לחמישה מחוזות (לא כולל הפארק הלאומי צפון-מזרח גרינלנד שבעצם גדול בשטחו מכל מחוז אחר בגרינלנד אך אינו משתייך לאף מחוז ואין בו תושבים כלל.)

## גאוגרפיה
גבולות המחוז: בצפון מחוז קקרטליכ, במזרח ובדרום מחוז סרמרסוק, ובמערב מצר דייוויס המפריד בין החוף המערבי של גרינלנד לאי באפין בטריטוריית נונאווט בקנדה, כמו בשאר גרינלנד חוף המחוז למצר-דייוויס מלא בפיורדים ובאיים רבים שעל אחד מהם שוכנת העיר מאניטסוק. במחוז עובר קו-הרוחב N66.5° המסמל את החוג הארקטי, משכך ובשל מיקומה הצפוני של גרינלנד, האקלים במחוז הוא אקלים ארקטי.

### שפה
התושבים שבמחוז קקאטה שבדרום-מערב גרינלנד דוברים את התת-ניב המרכזי של הניב-המערבי של השפה הגרינלנדית - כלשיסוט (Kalaallisut), כמו כן מובנת אף השפה הדנית אף על פי שכבר אינה השפה הרשמית בגרינלנד.

## תחבורה
כמו בשאר גרינלנד, במחוז לא קיימים כבישים מלבד רחובות הערים, והתחבורה בין שתי הערים המרכזיות ולשאר ערי גרינלנד תתבצע על ידי טיסות פנים אותן מפעילה אייר גרינלנד והן יכולות לכלול אף שלוש עצירות ביניים.

במחוז קקאטה שלושה שדות תעופה: בסיסימיוט, במאניטסוק, ונמל התעופה קאנגרלוסואק הנמצא בקצה פיורד ארוך בעל שם זהה, ריחוקו של נמל התעופה מן הים ביחס לשאר שדות התעופה בגרינלנד גורם שיהיו בו פחות רוח וערפל ולכך הוא מהווה שער הכניסה העיקרי לגרינלנד ובסיסה המרכזי של חברת התעופה הלאומית – אייר גרינלנד, למרות זאת רוב הנוסעים המגיעים אליו פונים לטיסות המשך ליעדים אחרים בגרינלנד.

ההגעה מהעיר לנמל התעופה תתבצע על ידי טיסה עם חניית ביניים בנואוק. אמנם בין נמל התעופה לעיר סיסימיוט קיימת דרך אך היא דרך עפר ברובה והמעבר בה במהלך החורף אפשרי במזחלות בלבד. בחודש יולי 2020 אמורה הייתה להתחיל בניית הקטע הראשון של הכביש הראשון בגרינלנד העובר מחוץ ליישוב עירוני, העתיד לחבר את נמל התעופה לעיר סיסימיוט. כמו כן ההגעה מהיישובים הקטנים לערים הגדולות הסמוכות יכולה להתבצע באמצעות מסוקים וסירות – כשתנאיי הים מאפשרים זאת.

## גלריית תמונות

קובץ:Sisimiut in 2010 (4).JPG|מראה העיר סיסימיוט, מחוז קקאטה
קובץ:Qeqqata-montage.jpg|פוטומנטאז' של מחוז קקאטה
קובץ:Greenland Kangerlussuaq icesheet.jpg|קרחון באזור נמל התעופה קאנגרלוסואק
קובץ:Umimmak-sign-kangerlussuaq.jpg|תמרור אזהרה מפני כבשי מושק באזור קאנגרלוסואק, מחוז קקאטה


## ראו גם
* מחוזות גרינלנד
* גרינלנד
* מחוזות דנמרק

## קישורים חיצוניים

* 

## הערות שוליים

קקאטה
רומאו פליקיארי

**רומאו פליקיארי** (בפורטוגזית: **Romeu Pellicciari**; 26 במרץ 1911 – 15 ביולי 1971) היה כדורגלן ברזילאי, ששיחק בעמדת החלוץ.

## ביוגרפיה
רומאו, כדורגלן ברזילאי-איטלקי, נולד ב-26 במרץ 1911 בג'ונדיאי שבברזיל. בתחילת הקריירה שיחק בקבוצות חובבניות עד שעבר לפלמיירס ב-1930. הוא זכה עימה ב-3 תוארי אליפות סאו פאולו וקיבע את מעמדו כאגדה במועדון כאשר כבש רביעייה בניצחון 0–8 על היריבה העירונית קורינתיאנס. ב-1935 עבר רומאו לפלומיננסה עימה זכה בקמפיונאטו קיורקה חמש פעמים. למרות שקיבל הצעות ממועדונים אירופיים הוא נשאר נאמן לה. ב-1942 חזר רומאו לפלמיירס וזכה שוב פעם בתואר הליגה האזורית.

במדי נבחרת ברזיל השתתף במונדיאל 1938 שנערך בצרפת שם כבש שלושה שערים ב-4 משחקים. הוא כבש בניצחון 5–6 על פולין בשמינית הגמר, משחק הזכור בעיקר כמשחק בו חברו לנבחרת, לאונידאס, כבש שלושער ומיד אחריו ארנסט וילימובסקי הפולני כבש רביעייה. בחצי הגמר כבש נגד איטליה, דבר שלא מנע את הפסדה 2–1. במשחק על המקום השלישי כבש נגד שוודיה ונבחרתו סיימה במקום השלישי בסיום הטורניר.

## קישורים חיצוניים

קטגוריה:כדורגלנים ברזילאים
קטגוריה:כדורגלני מונדיאל 1938
קטגוריה:כדורגלני נבחרת ברזיל
קטגוריה:חלוצי כדורגל ברזילאים
קטגוריה:כדורגלני פלמיירס
קטגוריה:כדורגלני פלומיננסה
קטגוריה:ברזילאים שנולדו ב-1911
קטגוריה:נפטרים ב-1971
מזי כהן (אלבום)

**מזי כהן** הוא אלבום הבכורה של הזמרת מזי כהן, אשר יצא לאור בשנת 1988 ובו שירים שאת כל המילים כתבה הפזמונאית רוני ערן והלחנים של מזי כהן, חלקם בשיתוף עם המפיק המוזיקלי איתן גדרון; היוצא דופן הוא השיר "שם באבן" שהוא תרגום השיר Army Dreamers  של קייט בוש.
## הפקה
בשנת 1981 חתמה כהן, לאחר שהתפרסמה עם להקת "גזוז" וכזמרת במספר שיתופי פעולה עם אמנים שונים, על חוזה הקלטות עם חברת "סי. בי. אס. ישראל" (שהפכה אחר כך ל-NMC). הפקת התקליט נדחתה מספר פעמים, אך כהן חידשה את החוזה כל שנה בתקווה שהפקתו תתחיל. בינתיים השתתפה בהפקות שונות וזכתה להצלחה עם הופעותיה באופרת הרוק "מאמי" (סי. בי. אס. אף הוציא לאור את אלבום ההופעה). בתחילת 1987 החליטה להפיק תקליט על חשבונה יחד עם חברה לחיים (בהמשך בעלה) איש הסאונד איתן ויסלר. עם הצלחת הסינגל הראשון "חופשת מולדת" בתחנות הרדיו, נחתם הסכם ההפצה עם חברת "הד ארצי" בתחילת 1988. יציאת התקליט התעכבה מספר שבועות עד שהתקבל אישור מקייט בוש להשתמש בשירה "שם באבן" באלבום - שיר אנטי מלחמתי שהוקלט כדואט עם מתי כספי.

בסוף 1990 זכתה כהן בתביעה נגד "סי. בי. אס.", אך הפסידה בערעור.

האלבום מכר כ-7,000 עותקים עד סוף 1990. חלק משיריו בוצעו בגרסאות כיסוי בתחרויות מוזיקה טלוויזיוניות.

## רשימת השירים

## קישורים חיצוניים
**ביקורות**
* 
* 
* 

## הערות שוליים

קטגוריה:אלבומי בכורה מ-1988
קטגוריה:אלבומים בעברית
קטגוריה:אלבומי רוק ישראליים
הנסיך-צפרדע (סרט)

**הנסיך-צפרדע** (באנגלית: **The Frog Prince**) הוא סרט מוזיקלי משנת 1986, המבוסס על מעשייה בעלת אותו שם של האחים גרים. הסרט צולם בתל אביב והוא הראשון בסדרת סרטים המבוססות על מעשיות ואגדות ילדים של קנון גרופ.

## עלילה
הנסיכה זורה מתגלגלת ומתהפכת במיטתה וקמה מהשינה. כאשר היא שומעת צלילים של חצוצרות מלכותיות המבשרות על הודעה חשובה היא שרה על יום המזל שלה כשהיא מתלבשת ומחזיקה בכדור הזהב המוזהב שלה, היא עוברת במסדרונות הטירה ושם שניים מעובדי הטירה נוזפים בה על כך שהיא לא מתנהגת כמו נסיכה.

לאחר שזורה מפילה את הכדור שלה במי המזרקה יוצאת מן המים צפרדע בגודל אנושי בשם ריביט, היא מבטיחה להיות חברה שלו ולקחת אותו לארמון בתמורה לכך שיוציא לה את הכדור מן המים.

ריביט מלמד את זורה לרקוד וכיצד לנהוג כנסיכה, כאשר זורה מחפשת את ריביט ביער היא מנשקת אותו וכך הוא מתגלה כנסיך אמיתי.

## שחקנים ודמויות

## קישורים חיצוניים

* 

קטגוריה:סרטי 1986
קטגוריה:הנסיך-צפרדע
קטגוריה:סרטים מוזיקליים אמריקאיים
דודג' רויאל

**דודג' רויאל** (באנגלית: **Dodge Royal**) היא מכונית סלון אשר יוצרה על ידי חטיבת דודג' בקונצרן הרכב קרייזלר האמריקאי בין השנים 1959–1954 בארצות הברית.

## תצורות "דודג' רויאל"

* דור ראשון - יוצר בשנת 1954
* דור שני - יוצר בין השנים 1956 - 1955
* דורשלישי - יוצר בין השנים 1959–1957

## ממאפייני "דודג' רויאל"
* מנוע קדמי / מנוע בנזין.
* מנוע הנעה אחורית.
* מנוע קירור מים.

### תצורות
* 4 דלתות - סדאן
* 2 דלתות - קופה
* 2 דלתות - הרדטופ
* 4 דלתות - הרדטופ
* 2 דלתות - קבריולה
* 2 דלתות - סטיישן
* 4 דלתות - סטיישן

## גלריה

קובץ:1954 Dodge Royal (6463110827).jpg | "דודג' רויאל", שנת 1954
קובץ:1954 Dodge Royal Convertible (35569316613).jpg | "דודג' רויאל", שנת 1954 - קבריולה
קובץ:55 Dodge Royal (9125248311).jpg | "דודג' רויאל", שנת 1955 - קופה
קובץ:55 Dodge Royal (9125251849).jpg | "דודג' רויאל", שנת 1955 - קופה
קובץ:1956 Dodge Royal D63-2 V8 four-door sedan, front left (Hershey 2019).jpg | "דודג' רויאל", שנת 1956
קובץ:1957 Dodge Royal - 15297198273.jpg | "דודג' רויאל", שנת 1957 - קבריולה
קובץ:1958 Dodge Royal sedan (6102284531).jpg | "דודג' רויאל", שנת 1958



## ראו גם
* דודג'
* דודג' 1955 
* דודג' 880
* דודג' דה לוקס
* דודג' קסטום רויאל
* קרייזלר רויאל
* קרייזלר רויאל (אוסטרליה)

## קישורים חיצוניים

## הערות שוליים

קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:מכוניות סטיישן
קטגוריה:דגמי מכוניות שהושקו ב-1954
רויאל
קטגוריה:מכוניות אמריקאיות
קטגוריה:כלי רכב צבאיים אמריקאיים
מנהרת האהבה

**מנהרת האהבה** (באנגלית: **The Tunnel of Love**) הוא סרט קולנוע אמריקאי מסוגת קומדיה רומנטית בבימויו של ג'ין קלי, עם דוריס דיי וריצ'רד וידמרק בתפקידים הראשיים.

התסריט מבוסס על מחזה בשם זה מאת פיטר דה פריז וג'וזף פילדס שהועלה בהצלחה בברודוויי.

זה היה הסרט הראשון של ג'ין קלי אותו ביים ולא השתתף כשחקן. זה היה גם סרטו האחרון במטרו גולדווין מאייר.

העלילה היא על זוג מבוגר יחסית המתקשה להוליד ילדים ועל הקשיים שלהם באימוץ המשפיעים על הזוגיות שלהם.

דוריס דיי הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי.

שיר הנושא של הסרט הפך לאחד מלהיטיה היותר מוכרים של דוריס דיי.

## תקציר העלילה
אוגוסט "אגי" (ריצ'רד וידמרק) פול ואשתו איסולדה (דוריס דיי) הם זוג מבוגר יחסית שמנסים להוליד ילד ללא הצלחה. אגי הוא צייר קריקטורות מתוסכל שאינו מסוגל להתפרנס והם חיים מקצבה של הסבתא. לדיק פפר (גיג יאנג) ואשתו אליס (אליזבת פרייזר) שגרים לידם יש כבר שלושה ילדים ואחד בדרך. דיק הוא רודף נשים ומטיף כל הזמן לאגי שיעשה כמוהו ואולי אז יוכל להוליד.

לאחר שכל הניסיונות להביא להריון לא הצליחו, הם נרשמים לעמותת אימוץ בשם "Rock-a-Bye". אגי מטביע את יגונו בשתייה וכאשר מגיעה אליו נציגה מצודדת מהעמותה, הוא חושב שהיא באה להתרים ומתנהג בהתאם. רק לאחר שהיא מציגה את עצמה בשם אסטל נובק (גיה סקלה) מעמותת האימוץ, הוא מבין את טעותו אבל זה מאוחר מידי. אסטל עוזבת ואיסולדה כועסת עליו מאוד.

לאחר זמן מגיעה אסטל לאגי ומתנצלת על הפגישה. אגי המושפע מדיק מחליט לחזר אחריה, מזמין אותה למסעדה ובדרך לוקח תרופות להרגעת עצביו. לבסוף הוא נרדם והיא לוקחת אותו למוטל.

בבוקר הוא מתעורר במוטל לבד ומניח ששכב עם אסטל. הוא מספר לדיק על חששותיו. אסטל מודיעה לו שהיא בהריון והוא בטוח שזה ממנו.

כעבור שלושה חודשים מגיעה מנהלת העמותה, גב' מקרקן (אליזבת וילסון) ומודיעה כי עוד שלושה חודשים יהיה להם ילד לאימוץ. איסולדה שמחה ואגי מלא חששות.

מסתבר שהילד דומה דמיון מפתיע לאגי כשהיה תינוק ואיסולדה מניחה שאגי הוא אבי הילד ומודיעה על רצונה להיפרד וכבר אורזת את חפציה.

ברגע האחרון מגיעה אסטל ומודיעה להם כי היא נוסעת לבעלה באוסטרליה וכי נולדה להם בת.

כעת סולחת איסולדה לאגי וגם מודיעה לו כי כעת היא בהריון.

## צוות השחקנים

## קישורים חיצוניים

* קדימון למנהת האהבה, באתר יוטיוב
* דוריס דיי שרה מנהרת האהבה, באתר יוטיוב
קטגוריה:אימוץ בתרבות ובאמנות
קטגוריה:סרטי 1958
קטגוריה:סרטי קומדיה רומנטית
קטגוריה:סרטי שחור-לבן אמריקאיים
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי מחזות
צפון אורחובו-בוריסובו

**צפון אורחובו-בוריסובו** (ברוסית: **Орехово-Борисово Северное**)  היא נפה של המחוז הדרומי של העיר הפדרלית מוסקבה, שברוסיה. שטח המחוז הוא 7.6716 קמ"ר ואוכלוסייתו מונה 132,307 תושבים (2020).

בשנת 1960 נכללה שטחו של הראיון המודרני בעיר מוסקבה, תחילה בראיון פרולטרסקי, ומאז 1969 – בקרסנוגווארדייסקי. בשנות השבעים היה זה חלק מאזור הדיור ההמוני אורחובו-בוריסובו.

רק בית העלמין אורחובו שרד מהכפר אורחובו. שמות הראיונים צפון אורוחובו-בוריסובו ודרום אורחובו-בוריסובו ותחנת המטרו אורחובו מזכירים את שם הכפר.

ארגון הפשע אורחובסקאיה ביסס את שמו על שכונת המגורים אורוחובו-בוריסובו  שעל שטחו ממוקמת נפת צפון אורחובו-בוריסובו.

## אתרים ראויים לציון
* שמורה ומוזיאון צאריצינו
* כנסיית השילוש הקדוש באורחובו-בוריסובו 
* מלון מילאן
* מכללה מוסקבאית למנהל וטכנולוגיות חדשות
* המכללה הטכנית המוסקבאית
* קניון "קשירסקאיה פלאזה"
* קניון "גלריה וודוליי"
* מרכז מכוניות בינלאומי "מוסקבה-טיאניה"
* תחנות המטרו אורחובו, דומדדובסקאיה, צאריצינו

## קישורים חיצוניים

* 

קטגוריה:מוסקבה: נפות
לנגור הכיפה

**לנגור הכיפה** (שם מדעי: *Trachypithecus pileatus*) הוא מין של קוף מהסוג לוטונג החי בתת-היבשת ההודית באזורים לחים. הוא מצוי בסכנת הכחדה עקב פגיעה בבתי גידולו המיוערים.

לנגור זה מגיע לאורך 49 עד 71 סנטימטרים, עם זנב מתפתל באורך 83 עד 100 סנטימטרים. הקוף בעל בעל פרווה ארוכה בצבע אפור-שמנת עם חזה כתום ופנים כהות. סביב הלחיים ישנו "זקן לחיים" לבן והקצה העליון של הראש שחור, מה שנתן לו את שמו. קוף זה הוא בעיקר אוכל-צמחים עם תזונה צמחונית הכוללת בעיקר ניצני עלים ופרחים, זרדים ופירות.

הלנגורים הם פעילי יום החיים בקבוצות קטנות של 2 עד 14 פרטים ביער ובראשם עומד זכר דומיננטי.

לרוב הם חיים ביערות גשם, אך זה תלוי באוכלוסייה. הם חיים במדינות: הודו, בנגלדש, בהוטן ומיאנמר.

### תת-מינים
* *Trachypithecus pileatus pileatus*
* *Trachypithecus pileatus durga*
* *Trachypithecus pileatus brahma*
* *Trachypithecus pileatus tenebricus*

## קישורים חיצוניים

## הערות שוליים

קטגוריה:טקסונים שתוארו בידי אדוארד בליית
קטגוריה:קולובים
קטגוריה:הודו: יונקים
קטגוריה:בעלי חיים שתוארו ב-1843
דודג' שאדו

**דודג' שאדו** (באנגלית : **Dodge Shadow**) היא מכונית משפחתית קומפקטית אשר יוצרה על ידי חטיבת דודג' בקונצרן הרכב קרייזלר האמריקאי בין השנים 1994–1986 בארצות הברית ובמקסיקו

## ממאפייני "דודג' שאדו"

* מנוע קדמי - רוחבי / מנוע בנזין.
* מנוע הנעה קדמית.
* מנוע קירור מים.
* תאוצה בין 100 - 0 היא 7.0 שניות (דגם 2.2 מגדש טורבו)

### תצורות

* 5 דלתות - האצ'בק
* 3 דלתות - האצ'בק
* 2 דלתות - קבריולה

### רמות גימור
#### דגמי הצ'בק 3–5 דלתות
* בסיסי (בין השנים 1987–1990, 1994-1993)
* "America/S" (בין השנים 1991–1992)
* "Highline" (בין השנים 1991–1992)
* "ES" (בין השנים 1987–1994)
* "RS" (בין השנים 1988–1991)
* "Duster" (בין השנים 1992–1994)

#### דגם קבריולה
* "ES" (בין השנים 1991–1993)
* "Highline" (בין השנים 1991–1993)

## גלריה

קובץ: '87-'88 Dodge Shadow With Plymouth Sundance Grille.jpg| "דודג' שאדו"
קובץ:FullSizeRender (28).jpg | "דודג' שאדו"
קובץ:'90-'94 Dodge Shadow 3-Door.jpg | "דודג' שאדו", 3 דלתות
קובץ: Wiki cars 208.jpg| "דודג' שאדו", 3 דלתות
קובץ:'88 Dodge Shadow 3 Door.jpg | "דודג' שאדו", שנת 1988, 3 דלתות
קובץ:1991 Dodge Shadow Highline Turbo Conv.jpg | "דודג' שאדו", שנת 1991 - קבריולה
קובץ:91 Dodge Shadow ES (7819997644).jpg | "דודג' שאדו", דגם "ES", שנת 1991 - קבריולה
קובץ:Dodge Shadow Convertible (27660294443).jpg | "דודג' שאדו" - קבריולה


## ראו גם
* דודג'
* דודג' 880

## קישורים חיצוניים

* 
* 

## הערות שוליים

קטגוריה:מכוניות משפחתיות
קטגוריה:מכוניות קבריולה
קטגוריה:דגמי מכוניות שהושקו ב-1986
שאדו
קטגוריה:מכוניות אמריקאיות
קטגוריה:כלי רכב המיוצרים במקסיקו
קטגוריה:כלי רכב צבאיים אמריקאיים
גגארינסקי (נפה, מוסקבה)

**נפת גגארינסקי** (ברוסית: **Гагаринский район**) היא נפה במחוז הדרום-מערבי של העיר הפדרלית מוסקבה שברוסיה. שטחה הוא 5.4991 קמ"ר ואוכלוסייתה מונה 81,967 תושבים (2020).

על שטחה יש לובי אחד של התחנות הבאות של המטרו במוסקבה: לנינסקי פרוספקט, אוניברסיטה, גבעת הדרור.
הטבעת המרכזית של מוסקבה (MCC) עוברת בשטחה עם תחנת ככר גגארין, שהיא התחנה התת-קרקעית היחידה בטבעת המרכזית.

נשיא רוסיה ולדימיר פוטין רשום בשטח הנפה, הוא מצביע בבחירות לרשויות המקומיות בקלפי מספר 2151.

## אתרים ראויים לציון
* גבעת הדרור
* הקרקס המוסקבאי הממלכתי הגדול 
* אנדרטת יורי גגארין
* מבנה הנהלת האקדמיה הרוסית למדעים
*אוניברסיטה רוסית ממלכתית לנפט וגז ע"ש גובקין
* תחנות המטרו: אוניברסיטת, וורוביובי גורי

## קישורים חיצוניים

* 

## הערות שוליים

קטגוריה:מוסקבה: נפות
גשר מור

**גשר מור** היה גשר בגוש קטיף אשר חיבר בין הגוש לציר כיסופים. הגשר אפשר תנועה נפרדת לישראלים ופלסטינים ברצועת עזה.

עלות הקמתו של הגשר הייתה כ-15 מיליון שקלים.

## היסטוריה
גשר מור נפתח לתנועה בתחילת יוני 2002 יחד עם קטע כביש עוקף מכביש 232, שאפשרו להיכנס לגוש קטיף מבלי לעבור בדרך צלאח א-דין (קטע כביש שבאותם ימים היה חלק מכביש 4), שבו הייתה תנועת של אזרחים פלסטינים באופן קבוע. הגשר עצמו היה גשר מודולרי אשר היה עשוי מברזל שיובא מארצות הברית. עוד לפני שהוקם הגשר הייתה התנגדות רבה בגוש קטיף בנוגע להקמתו משום שתושבי הגוש חששו שהגשר יהווה מוקד נוסף לפיגועי טרור.

כבר בחודש הפתיחה של הגשר נמצאו מספר מטעני חבלה סמוך לגשר, אתר קטיף.נט כתב ביום האירוע כי הגשר מעט שקע ובמקומות אחדים אף התפרקו כמה קורות מתכת.

במאי 2004 החליט צה"ל לבנות גדר באזור ציר כיסופים, הגדר הייתה באורך כולל של כ-7 קילומטרים, על פי מספר גורמים צבאיים סוג הגדר הוא סוג מכונה "גדר עוגן", שאיננה גדר התראתית המוכרת ממרחב התפר ובסמכותו של צה"ל עצמו הייתה להכריז על בנייתה. החלטה זו באה לאחר פיגוע בו נרצחו אם ו-4 בנותיה (הפיגוע נודע לימים כרצח טלי חטואל ובנותיה). עם זאת עוד לפני הפיגוע צה"ל החל בבניית גדר במקומות בציר כיסופים ובגשר מור אשר נחשבו לבעייתיים אך בעת הפיגוע עדיין לא הונחה הגדר במקום בו אירע.

בכתבה על הפיגוע פורסם כי בתחילה ירו המחבלים, אשר הגיעו מדרום לציר כיסופים, ונעו לעבר רכב ממוגן של צוות של רשת התקשורת האמריקאית ה-CNN, המחבלים לבסוף החטיאו והרכב המשיך לנסוע לעבר גשר מור, הנמצא בהמשך לציר כיסופים. לאחר שהמחבלים הבינו שלא הצליחו במטרתם ניסו למצוא מטרה חדשה, מיד לאחר מכן פתחו המחבלים באש לעבר רכב "סיטרואן", בה נסעה המשפחה. על מכסה המנוע של הרכב, שספג פגיעות רבות של קליעים, נותרה כרזה שמכוונת למצביעי הליכוד: "לב יהודי מצביע נגד" (מטרת הכרזה הייתה לעורר את רגשות מצביעי משאל ההתנתקות שהתקיים באותו הזמן בנוגע לשאלה אם ליישם את תוכנית ההתנתקות).

לאחר ביצוע תוכנית ההתנתקות, ב-9 בספטמבר 2005 פירק צה"ל את הגשר והחזיר את מרכביו לישראל.

לאחר הפינוי של הגוש השלימו הפלסטינים המקומיים את פירוקו של כל תוואי הכביש למעט שני ניצבי הגשר שנשארו במקום, ורק בשנת 2013 הורחבה דרך צלאח א-דין והוחלט להרוס את ניצבי הגשר.

## ראו גם
* מעבר כיסופים
* גשר אלנבי

## קישורים חיצוניים
* גשר מור, באתר עמוד ענן

## הערות שוליים

קטגוריה:גבול ישראל – רצועת עזה
מור
קטגוריה:גוש קטיף: תחבורה
אורן בן ג'ויה

**אורן בן ג'ויה** (נולד ב-1963) הוא מחנך ומנהל בבית הספר הריאלי העברי בחיפה וקצין בצה"ל במילואים בדרגת אלוף-משנה, אשר פיקד על חטיבת יפתח.

## ביוגרפיה
בן ג'ויה למד בפנימייה הצבאית לפיקוד שליד בית הספר הריאלי בחיפה, בוגר מחזור כ"ז. הוא התגייס לצה"ל בשנת 1981 ושובץ בחיל השריון. בשריון עבר הכשרה כלוחם וקורס מפקדי טנקים. לאחר קורס קציני שריון שימש במגוון תפקידי מטה ופיקוד ובהם מפקד פלוגה. לאחר מכן עבר לעוצבת קלע דוד. בשנים 1995–1996 פיקד על יחידת מורן. בשנים 1996-1999 פיקד על גדוד השריון 195 ("אדם") בחטיבה 500. בהמשך פיקד על חטיבת יפתח, בין היתר במבצע חומת מגן.

לאחר שחרורו פנה לעסוק בחינוך, ומלמד בבית הספר הריאלי. בין השנים 2015–2022 שימש כמנהל מתחם "הדר" של בית הספר, וניהל את כיתות ט'–י' במתחם בית בירם עד 09.2023.

## הערות שוליים

קטגוריה:מפקדי גדודים בחטיבה 500
קטגוריה:מפקדי חטיבת יפתח
קטגוריה:בוגרי הפנימייה הצבאית לפיקוד חיפה
קטגוריה:מפקדי יחידת מורן
קטגוריה:אלופי-משנה בצה"ל
קטגוריה:בוגרי אוניברסיטת תל אביב
קטגוריה:ישראלים שנולדו ב-1963
קטגוריה:חיילי חיל השריון במלחמת לבנון הראשונה
לנגור אדום

**לנגור אדום** (שם מדעי: *Presbytis rubicunda*) הוא פרימט מהסוג לנגור, החי רק על האי בורניאו ואולי גם באיי קארימאטה, לרוב ביערות של מתחת ל-2,000 מטר. קוף זה מצוי בסכנת הכחדה בטבע עקב ציד, שריפות יער, מסחר ופגיעה בבית גידולו.

## תיאור
קוף זה מגיע לאורך של 41 עד 57 סנטימטרים, בעל זנב באורך 67 עד 73 סנטימטרים ומשקלו הממוצע 5.7 עד 6.2 קילוגרם, כאשר הזכרים לרוב מעט יותר גדולים. הוא בעל פרווה אדמדמה ופנים כחולות-כהות עם עיניים שחורות גדולות והשפה התחתונה והסנטר ורודים. הגפיים שלו ארוכות וגמישות והזנב חזק ושרירי.

הקוף הוא שוכן יערות גשם טרופיים המותאם לחיים בין צמרות העצים, אם כי הוא מצוי גם בכמה ביצות מיוערות והוא מלקט לצד קבוצה של 3 עד 8 פרטים הנעים ביער בחיפוש מזון. הקוף הוא צמחוני בעיקרו הניזון מעלים, פירות, ניצנים, פרחים, זרעים וגם חסרי חוליות שהוא לוכד להשלמת תזונה חלבונית (בין השאר הם מחפשים תלי טרמיטים שוכני עצים). הקופים מתפזרים לאורך היום ביער, כדי לחפש עצים בעלי פירות מבשילים. בעונה החמה והיבשה השלל שלהם פוחת והם מתבססים בעיקר על עלים.

### תת-מינים
* *Presbytis rubicunda carimatae*
* *Presbytis rubicunda chrysea*
* *Presbytis rubicunda ignita*
* *Presbytis rubicunda rubicunda*
* *Presbytis rubicunda rubida*

## קישורים חיצוניים

## הערות שוליים

קטגוריה:בעלי חיים שתוארו ב-1838
קטגוריה:טקסונים שתוארו בידי סלומון מילר
קטגוריה:קולובים
קטגוריה:בורנאו: יונקים
קטגוריה:יונקים ביערות הגשם של דרום-מזרח אסיה
פילי-דאווידקובו

**פילי-דאווידקובו** (ברוסית: **Фили-Давыдково**) הוא ראיון של המחוז המערבי של העיר הפדרלית מוסקבה, שברוסיה. שטח המחוז הוא 6.9571 קמ"ר ואוכלוסייתו מונה 115,273 תושבים (2020).

ניתן לחלק את ראיון פילי-דיווידקובו על תנאי לארבעה חלקים עיקריים: פילי, מזילובו, דווידקובו ואמיניבו. פילי, מזילובו ואמיניבו הם תת-ראיונים ישנים, שבהם בנייני הדיור מיוצג בעיקר על ידי מבנים מיושנים שנבנו בשנות ה-50 וה-60, דייווידקובו, מאז 2005, הפך לתת-ראיון חדש, אשר נפרש על מדרונות מחנה סטונסקי העתיק ולאורך הנהר סטון.

## אתרים ראויים לציון
* מעון קונצבו
* קניון אוקיאניה
* מתחם מגורים Edelweiss
* המרכז הלאומי לניהול משברים

## סרטים הקשורים לראיון פילי-דאווידקובו
* צחוק הגורל
* שמש בוגדנית 2
* Dersu Uzala

## קישורים חיצוניים

* 

קטגוריה:מוסקבה: נפות
קלדריום

[ממוזער|שרידי קלדריום, במרחצאות רומיים שהתגלו ב[אנגליה. ניתן לראות את העמודים, שהיו מתחת לרצפת החדר, ובינם זרם הקיטור שחימם את החדר.]]
[ממוזער| קלדריום במרחצאות סטאביה ב[פומפיי.]]
[ממוזער|250px|תרשים [מרחצאות דיוקלטיאנוס: 1- קלדריום, 2- טפידאריום, 3- פריג'ידריום, 4- נטטיו, 5-פלאסטראה, 6- כניסה מרכזית, 7- אקסדרה.|טקסט=]]
**קלדריום** (בלטינית: **Caldarium** או **calidarium**, או **cella caldaria** או **cella coctilium**) הוא חדר שהיה מצוי במרחצאות ברחבי האימפריה הרומית העתיקה.

החדר חומם באמצעות מערכת חימום תת-רצפתית, באמצעות מדורות שהוסקו על ידי עבדים ובערו במרתף הסקה סמוך, והאוויר החם זרם מתחת לרצפת החדר.

## שימוש בקלדריום

החדר היה החם ביותר בסדרת חדרי הרחצה במרחצאות. הרוחצים החלו על פי רוב את רחצתם בחדר זה (לעיתים החלו בפלאקוניקום - חדר חם ויבש שהיה מעין סאונה, וממנו עברו לקלדריום), ומשם עבור לטפידריום (החדר החמים) וממנו לפריג'ידריום (חדר המים הקרים).

בהיותם בקלדריום, הרוחצים מרחו על עצמם שמן זית, אותו ניקו מגופם באמצעות סטריגיל.

## ראו גם
* מרחצאות רומיים

## קישורים חיצוניים

* תיאור השימוש במרחצאות רומיים 
* תיאור המרחצאות בהרודיון

## הערות שוליים

קטגוריה:חדרים
קטגוריה:מרחצאות רומיים
אגדת הקרפטים (סרט)

**אגדת הקרפטים** (באוקראינית: **Легенда Карпат**) הוא סרט הרפתקאות אוקראיני בהפקת Magnat Media, המגולל את קורותיו של אולכסה דוב-בוש, פורע חוק מהרי הקרפטים שבאוקראינה של המאה ה-18. זהו סיפורו של מנהיג תנועה מחתרתית של המורדים הקרפטים נגד שלטון הקוזאקים. אולכס דבוש, שהייתה לו ילדות קשה הפך מילד חסר ביטחון גדל ללוחם אמיתי, שנלחם באומץ להשגת צדק.
## רקע
אולכס דבוש נולד בשנת 1700 למשפחת איכרים דלת אמצעים. בילדותו הוא סבל אך נרפא. הוא הצטרף מוקדם למאבק תנועת השחרור של תושבי הקרפטים המזרחיים, שהתאגדו להילחם בקוזאקים. פעילותו של דבוש כמנהיגם זכתה לתמיכה רחבה של האוכלוסייה המקומית. באגדות עם אוקראיניות אף נטען כי הבעל שם טוב סייע לו, אך אין לכך תיעוד. בשנת 1738 דבוש כבר עמד בראש תנועת התנגדות באזור פצ'נצ'ין ובמעבר יבלוניבסקי הסמוך ובהרי הקרפטים האוקראינים: באזור הקרפטים, בוקובינה וטרנסקרפטיה. הלוחמים, בראשותו של דבוש, ירדו לעיתים קרובות לשיפולי גליציה ותקפו את אחוזותיהם של בעלי אדמות פולנים, הונגרים ורותאניים, פקידי מדינה וחוכרים עשירים פולנים. דבוש חילק לאיכרים את הרכוש שהחרים.

אמנם בתחילה פעל אולכס יחד עם אחיו איבן, אך לאחר שבשנת 1739, במהלך מריבה, איוון דבוש גרם לפציעות קשות ברגלו של אחיו התנועה התפצלה כשאולכס נותר עם צליעה עד סוף ימיו. בשנת 1740 התנועה הגיעה לשיאה. תחת הסתערותם של הכוחות הפולנים, נסוגה יחידתו של דבוש לעמק בוקובץ, משם ירדו לצ'ורוהורה, קולומישינה, בוקובינה וטרנסקרפטיה (באותה תקופה פעל איוון דבוש במערב, ליד פשמישל). בשנת 1744 פעל אולכס באזור טורקה ודרוהוביץ'. הוא ביצע מספר פשיטות על סולוטווין ונדווירנה, כבש את מצודת בוגורודצ'נסקאיה לזמן קצר, עם זאת הוא עצמו נהרג על ידי תושב הכפר קוסמאצ'י (כיום אזור איוונו-פרנקיבסק) בשם סטפן דזווינצ'וק, ששיתף פעולה עם הפולנים.

## שחקנים ודמויות
* ואלרי חארצ'ישין - אולכסה דוב-בוש
* מריה יארמצ'וק
* מיכאילו גריצקן
* בוהדן לסטיבקה
* נאדז'דה בוקאטורו
## לקריאה נוספת
* Грабовецький В. В. Олекса Довбуш – легендарний лицар Карпат. Збірник основних документів. До 310-річчя уродин національного героя / В. В. Грабовецький. — Івано-Франківськ, 2010. — 354 с.

## קישורים חיצוניים

קטגוריה:סרטי דרמה היסטורית
קטגוריה:סרטים אוקראיניים
קטגוריה:סרטי 2018
גשר לנגלואה בארל

**גשר לנגלואה בארל** (בהולנדית: **Brug van Langlois**) היא סדרה של ארבעה ציורים בצבעי שמן של הצייר ההולנדי וינסנט ואן גוך, שנוצרה בשנת 1888 בארל שבצרפת.

ואן גוך השתמש במוטיבי אמנות רבים בסדרת הציורים; למשל, ניכר שימוש בפרספקטיבה כדי ליצור זוויות וקווים מדויקים יותר. הצייר הושפע מהדפסי עץ יפניים כפי שמשתקף מהשימוש הפשוט בצבע היוצר הרמוניה ביצירה. השימוש בצבעים נוגדים כמו צהוב וכחול מייצר עניין וצבעוניות. כמו כן, הוא עשה גם שימוש בטכניקת האימפסטו כדי ליצור את השתקפות האור.
## קישורים חיצוניים

קטגוריה:ציורי שמן
קטגוריה:וינסנט ואן גוך: ציורים
קטגוריה:מים באמנות
קטגוריה:סדרות ציורים
בראטייבו

**נפת בראטייבו** (ברוסית: **район Братеево**) היא נפה במחוז הדרומי של העיר הפדרלית מוסקבה שברוסיה. שטחה הוא 7.63 קמ"ר ואוכלוסייתה מונה 110,185 תושבים (2020).

בשנת 1960 הפכו הכפרים ברטייבו ובוריסובו, כמו גם השטח שמסביב, לחלק מהמבנה המינהלי של העיר מוסקבה, תחילה בראיון פרולטארסקי, ומאז 1969 – בקרסנוגוורדיסקי. בשנות השמונים נהרס הכפר ברטייבו לחלוטין במהלך הקמת אזור מגורים חדש, ברטייבו.

בראטייבו ממוקם בדרום-מזרח העיר, על גדתו הימנית של נהר מוסקבה. בראיון פועלות תחנות מטרו אלמה-אטינסקאיה ובוריסובו.

## אתרים ראויים לציון
* תחנת האוטובוסים שערי דרום במוסקבה
* ברטבייבסקי קסקדני פארק 
* פארק בראטבייבסקאיה פוימה 
* בית הקברות בוריסובסקויה
* תחנות המטרו: אלמה-אטינסקאיה  ובוריסובו 

## קישורים חיצוניים

* 

קטגוריה:מוסקבה: נפות
דודג' פאסט פור

[ממוזער|290px|"דודג' פאסט פור" - מבט לתא הנהג ו[לוח מחוונים]]
ממוזער|290px|"דודג' פאסט פור" - מבט למנוע 4 הצילינדרים
**דודג' פאסט פור** (באנגלית : **Dodge Fast Four**, קרוי גם : **Dodge Brothers**) היא מכונית, אשר יוצרה במספר תצורות בין השנים 1928–1927 על ידי חברת "**האחים דודג' אוטומוביל"** ובשנת 1928 הפכה לחטיבת דודג' בקונצרן המכוניות האמריקאי קרייזלר.

## היסטוריה

חברת דודג' נוסדה בשנת 1900 על ידי האחים ג'ון פראנסיס דודג' והוראס אלגין דודג' בדטרויט שבמישיגן. בימיה הראשונים יצרה החברה חלקי מנוע ושלדה עבור תעשיית הרכב המתפתחת בעיר, בעיקר עבור החברות אולדסמוביל ופורד. למרות ההצלחה המסחרית שאפו האחים לייצר מכוניות משלהם. שאיפה זו התממשה לראשונה במכונית הראשונה, "דודג' דגם 30" (Dodge Model 30), ששיווקו ב-1915 כמתחרה יוקרתית יותר לדגם פורד מודל T הנפוץ. דגם 30 כלל כמה חידושים לאותה עת - גוף עשוי כולו פלדה, תיבת הילוכים חדשנית, ומערכת חשמל בת 12 וולט. תיבת ההילוכים והמנוע היו טובים מאלה של פורד T
(35 כוחות סוס לעומת 20).
בזכות איכות החלפים שייצרו ומעלותיה של המכונית היא הגיעה למקום שני במכירות הרכב בארצות הברית ב-1916.
באותה שנה השתמש הצבא האמריקני בהצלחה בדגם 30 בפעילותו המבצעית כנגד המהפכן המקסיקני פנצ'ו וייה.
בינואר 1920 הלך לעולמו ג'ון דודג' ובדצמבר אותה שנה נפטר גם הוראס דודג'. אלמנות השניים המשיכו בניהול החברה. דגם 30 שונה קלות ושווק כ"סדרת 116" (Series 116) אולם החברה ירדה למקום החמישי מכירות בארצות הברית ב-1925. באותה שנה מכרו אלמנות המייסדים את החברה ל-קבוצת משקיעים, שהחליטה, בעקבות ירידה נוספת במכירות (מקום שביעי ב-1927) למכור את דודג' ליצרן מכוניות אחר.
בשנת 1928 רכש קונצרן קרייזלר את חברת דודג' ומבחר הדגמים המיוצר ירד ל-13 בשתי קטגוריות (מ-19 דגמים בשלוש קטגוריות).

## סדרות "פאסט פור"

* "128" (Dodge Brothers Series 128) - גלגלים בקוטר 19 אינץ'
* "129" (Dodge Brothers Series 129 ) - גלגלים בקוטר 21 אינץ'

## "דודג' פאסט פור"
* מנוע קדמי
* מנוע בנזין 3.5 ליטר
* מערכת היגוי - מימין
* תמסורת ידנית - 3 מהירויות
* בלמים - מכניים ב-4 הגלגלים, מאוגוסט 1927 בלמים הידראוליים
* ציוד רגיל כלל מד מהירות, מד זרם, ערכת כלים
* ציוד אופציונלי: פגוש אחורי, מחמם ומגבים

### דרגות גימור
* "Special"
* "Deluxe"

## תצורות
* 4 דלתות - סדאן
* 2 דלתות - קופה
* 2 דלתות - קבריולה
* 4 דלתות - קבריולה

## ראו גם
* דודג'
* דודג' סדרה DH

## קישורים חיצוניים

* 
* 
* 

## הערות שוליים

קטגוריה:מכוניות משפחתיות
קטגוריה:מכוניות קבריולה
קטגוריה:מכוניות קופה
קטגוריה:דגמי מכוניות שהושקו ב-1927
פאסט פור
קטגוריה:מכוניות אמריקאיות